Lady Gaga apdovanojimai ir nominacijos
Lady Gaga yra JAV dainininkė-dainų autorė, kuri buvo nominuota daugybėje kategorijų, taip pat ji gavo daug apdovanojimų už jos indėlį į muzikos industriją. Atlikėja gimė ir užaugo Niujorke, Lady GaGa išgarsėjo išleidusi savo debiutinį albumą „The Fame“ (2008). Viso šešių prestižinių „Grammy“ apdovanojimų laureatė. Apdovanojimą gavo už Best Electronic / Dance Album (liet. Geriausias elektroninis / šokių albumas), o jos singlas „Poker Face“ laimėjo Best Dance Recording (liet. Geriausias šokių muzikos įrašas). 2010 m. abu singlai „Just Dance“ ir „Poker Face“ sulaukė labai didelės sėkmės ir buvo nominuoti daugybėje kategorijų, iš kurių daug laimėjo. Atlikėjos singlo „Paparazzi“ video klipas laimėjo du apdovanojimus iš penkių nominacijų per 2009 metų MTV video Music Awards (liet. MTV video muzikos apdovanojimai). Šiuo metu Gaga gali pasigirti turinti 13 MTV apdovanojimų, kuriuos laimėjo tik per 2 metus, įskaitant Video of the Year (liet. Metų video klipas) , Best New Artist (liet. Geriausia nauja atlikėja) ir Best Female Video (liet. Geriausias moters video klipas). Jos antrojo albumo „The Fame Monster“ (2009) singlai „Bad Romance“ ir „Telephone“ laimėjo 8 MTV Video Music Awards apdovanojimus iš 13 nominacijų, 2010 m. „The Fame Monster“ Grammy apdovanojimuose laimėjo Best Pop Vocal Album (liet. Geriausias pop vokalo albumas) apdovanojimą iš šešių nominacijų, o jos singlas „Bad Romance“ laimėjo dvi Grammy statulėles. Atlikėjos antrasis studijinis albumas „Born This Way“ (2011) gavo tris nominacijas 2011 m. Grammy apdovanojimuose, įskaitant Album of the Year (liet. Metų albumas) ir Best Pop Vocal Album (liet. Geriausias pop vokalo albumas) nominacijose. Atlikėjos singlas „You And I“ pelnė nominaciją už Geriausią pop solo pasirodymą.